
                  Nr.23/263/2009
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.38/2009 pentru modificarea art.39 alin.(2) şi (3) din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, transmis cu adresa nr.P.L.x. 289 din 9 iunie 2009 şi înregistrat cu nr.23/263 din 10 iunie 2009.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

                      Nr.23/263/2009
R A P O R T
asupra proiectului de Lege privind aprobarea Ordonanţei de urgenţă a Guvernului nr.38/2009 pentru modificarea art.39 alin.(2) şi (3) din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale
 şi întreprinderile familiale


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere în fond, în procedura de urgenţă, cu proiectul de Lege privind aprobarea Ordonanţei de urgenţă a Guvernului nr.38/2009 pentru modificarea art.39 alin.(2) şi (3) din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, transmis cu adresa nr.P.L.x. 289 din 9 iunie 2009 şi înregistrat cu nr.23/263 din 10 iunie 2009.
Senatul, în calitate de Primă Cameră sesizată, a adoptat proiectul de lege în şedinţa din 25 mai 2009.

Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


Consiliul Legislativ, cu adresa nr.384/23.04.2009, a avizat favorabil proiectul de lege cu unele observaţii şi propuneri.

Comisia juridică, de disciplină şi imunităţi, cu adresa nr.P.L.x 289/2009,  a avizat favorabil proiectul de lege.



Proiectul de lege are ca obiect de reglementare modificarea art.39 din Ordonanţa de urgenţă a Guvernului nr.44/2008 privind desfăşurarea activităţii economice de către persoane fizice autorizate, întreprinderile familiale, în scopul prevenirii impactului negativ pe care îl are asupra mediului de afaceri neactualizarea până la data de 17 martie 2009, potrivit prevederilor acestei ordonanţe de urgenţă, a obiectului de activitate către un număr mare de agenţi economici.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 16 septembrie 2009.



La lucrările comisiei a participat, în calitate de invitat, din partea Ministerului IMM-urilor, Comerţului şi Mediului de Afaceri: doamna Maria Pârcălăbescu – secretar de stat.



În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de privind aprobarea Ordonanţei de urgenţă a Guvernului nr.38/2009 pentru modificarea art.39 alin.(2) şi (3) din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, în forma prezentată de Senat.


La lucrările comisiei au fost prezenţi 27 deputaţi din totalul de 28 membri ai comisiei.


În raport cu obiectul şi conţinutul reglementării, proiectul de lege face parte din categoria legilor ordinare.
                      PREŞEDINTE,                                        SECRETAR,
                           Iulian Iancu                                            Mircea Marin
Consilier parlamentar,

Viorela Gondoş

